Pécs-Baranyai Kereskedelmi és Iparkamara

Évtervezés workshop vállalkozóknak
2025-02-11 13:00 - 17:00 (Europe/Budapest) | Pécsi Kereskedelmi Központ
Készüljön fel a sikeres és tudatos évre! Ne hagyja, hogy a következő éve is „csak úgy” megtörténjen! Ha elege van abból, hogy mindig rohan, kapkod, és nem látja tisztán, merre is halad a vállalkozása, akkor ez az évtervező workshop Önnek szól. Fedezze fel, milyen erő rejlik egy tudatos, stratégiára és önismeretre épülő évindításban!

A workshopot egyaránt ajánljuk több fős vállalkozások vezetőinek, illetve most induló, vagy egyszemélyes vállalkozások tulajdonosainak. A több fős cégek irányítói átfogó stratégiákkal és vezetői eszközökkel ismerkedhetnek meg és próbálhatnak ki, melyek segítenek összehangolni a csapattagok feladatait és motivációját. A kezdő, vagy egyszemélyes vállalkozások számára a workshop segít alapot teremteni a fókusz megtalálásához és az erőforrások tudatos felhasználásához.
Részvételi díj:

12.000.-Ft+Áfa/fő,
önkéntes kamarai tagvállalkozások munkatársai számára: 10.000.-Ft+Áfa/fő.

További információ, regisztráció az alábbi oldalon:
Évtervezés workshop vállalkozóknak

Élelmiszeripari megoldások a 21. században - Food Technology 2021
2021-12-01 - 2021-12-02 | Online
Az Enterprise Europe Network társszervezésében megszervezésre kerülő ONLINE rendezvény keretében az élelmiszeripari vállalkozások képviselői, szakemberei teljes körű áttekintést kapnak a technológiai újításokról, potenciális piacokról és üzleti tárgyalásokat folytathatnak a számukra ígéretesnek tűnő résztvevőkkel.

Kiemelt témák:

Az élelmiszeripari gyártás jövője
Fenntartható ellátási láncok
Innováció az élelmiszeriparban – termék és technológia
Élelmiszerbiztonság

A részvétel díjmentes, de előzetes regisztrációhoz kötött:
REGISZTRÁCIÓ

Év eleji változások az adózásban és a vállalkozások működését segítő intézkedések
2021-02-24 14:00 - 17:00 (Europe/Helsinki) | Online
A Pécsi Család- és KarrierPONT ingyenes rendezvényén a 2021-ben életbe lépett adóváltozásokról és a vállalkozásokat érintő előírásokról, kötelezettségekről kaphatnak tájékoztatást az érdeklődők.

Főbb témák:

kisadózokat érintő változások: KIVA, KATA
illetékek, járulékok 2021-ben
ÁFA: online számlázás, e-kereskedelem,
személyi jövedelmadó: munkáltatói juttatások, online adóelőleg nyilatkozat

Ezekre és további kérdésekre is választ kap a rendezvényen.
Időpont: 2021. 02. 24. 14:00 – 17:00
Helyszín: ONLINE (Zoom felület)
Előadó: Nyul Éva – adószakértő – Pécsi CSAKPONT

A részvétel ingyenes, de regisztrációhoz kötött, mivel a résztvevők száma korlátozott.
A regisztráció lezárult!

A Pécsi Család-és Karrierpontnál fókuszban az atipikus foglalkoztatás - zárórendezvény
2020-12-14 11:00 - 12:00 (Europe/Helsinki) | Online
Sok szeretettel meghívjuk a „Munka ÉS Család – A nők munkaerő-piaci helyzetének javítása és Nő-Köz-Pont létrehozása Pécsett” című pályázati projekt keretében az atipikus foglalkoztatási rendezvénysorozat online zárórendezvényére.

A végéhez ért a Pécsi Család-és Karrierpont három éves rendezvénysorozata, melynek fő célja a pécsi nők foglalkoztatási helyzetének javítása, illetve a munka és magánélet közti egyensúly fenntartásának segítése, az atipikus foglalkoztatási formák népszerűsítése. A rendezvénysorozat során külön a munkáltatóknak és külön a munkavállalóknak tartott workshopok keretében ismerhették meg a résztvevők a családbarát foglalkoztatási formákat. A kerekasztal-beszélgetések és jó gyakorlatok bemutatása pedig még kézzelfoghatóbbá és érthetőbbé tette a módszerek gyakorlati megvalósíthatóságát és előnyeit egyaránt.
A 10 alkalmas rendezvénysorozat lezárásaként a tapasztalatok megosztása mellett a „Családbarát foglalkoztatás iránt elkötelezet munkáltató” díjak is átadásra kerülnek.
PROGRAM IDŐPONTJA:
2020.december 14. hétfő 11.00 – 12.00
HELYSZÍN:
Online, zoom meeting
Csatlakozási link: https://us02web.zoom.us/j/84235691504
Meeting ID/Azonosító: 842 3569 1504

PROGRAMTERV
11:00-11:10: Bognár Szilvia, Pécs város alpolgármesterének köszöntője
11:10-11:30 Gellén Nóra, a Pécsi Család-és Karrierpont vezetőjének köszöntője, díjátadók
11:30-11:40 Busi Antónia, a Pécsi Család-és Karrierpont munkatársa bemutatja a rendezvénysorozat eredményeit
11:40-11:50 Pazaurek Szabina, a Pécs-Baranyai Kereskedelmi és Iparkamara képviselője bemutatja a helyi vállalkozásokat érintő kezdeményezéseiket
11:50-12:00 Szabó Andrea, a Pécsi Család-és Karrierpont munkatársa bemutatja a munkavállalók segítését támogató programokat

A rendezvény az „EFOP-1.2.9-17 Nők a családban és a munkahelyen” felhívásra benyújtott „Munka ÉS Család – A nők munkaerő-piaci helyzetének javítása és Nő-Köz-Pont létrehozása Pécsett” projekt keretében valósul meg a Pécsi Család- és KarrierPONT szervezésében.
Pécsi CSAKPONT

Felvidék gazdasági helyzete és jövőképe – Vállalkozásalapítás, Online vásárlás előnyei
2020-12-10 14:00 - 15:00 (Europe/Helsinki) | Online
Az ITT&MOST online tájékoztató rendezvényén a résztvevők megismerhetik a szlovák gazdasági környezet sajátosságait, az e-kereskedelemben rejlő lehetőségeket és megtudhatják melyek a legkeresettebb termékek, milyen beszállítói lehetőségek várnak a hazai vállalkozásokra.
A CED Közép-európai Gazdaságfejlesztési Hálózat Nonprofit Kft. és a Pécs-Baranyai Kereskedelmi és Iparkamara szervezésében kerül megrendezésre.
Időpont: 2020. december 10. (csütörtök) 14:00
Helyszín: ONLINE (ZOOM felületen keresztül, a csatlakozási link előzetesen kiküldésre kerül a résztvevők számára)
Témák

Cégalapítás, kis- és közepes vállalkozók adózása, jogi és könyvelési környezete Szlovákiában
Felvidéki gazdasági jövőképe a COVID 19 világjárvány tükrében – Vállalkozások gazdasági helyzete
Miben más eladni Szlovákiában online – Az online eladás specifikumai a térségben
COVID-hatás az online „piactérben”
Legkeresettebb termékcsoportok Szlovákiában – beszállítói lehetőségek
Egy innovatív vállalkozás Gömörben
Kérdések, válaszok

Előadók

Mihók Gábor – regionális képviselő, CED – Közép-európai Gazdaságfejlesztési Hálózat Nonprofit Kft. – Kassa
Bödők Károly – regionális képviselő, CED – Közép-európai Gazdaságfejlesztési Hálózat Nonprofit Kft. – Dunaszerdahely
Mészáros Attila – regionális képviselő, CED – Közép-európai Gazdaságfejlesztési Hálózat Nonprofit Kft. – Ipolyság
Környi Zoltán – regionális képviselő, CED – Közép-európai Gazdaságfejlesztési Hálózat Nonprofit Kft. – Párkány
Ing. Farkas Iván – közgazdász, Muzsla község polgármestere, Nyitra megyei képviselő
Bc. Marcinkó Adrián – ügyvezető, Wado Digital s.r.o.
Ing. Lelkes Kata MBA – ügyvezető, Consilio Consulting & Production, s.r.o.
Legnár Nikoletta – ügyvezető, Mikrovak s.r.o.

A tájékoztató után az előadók további tájékoztatást nyújtanak, vagy a későbbiekben az ITT&MOST felületén tárgyalásra jelölhetőek lesznek. Az ITT&MOST online üzleti platform egyedülálló lehetőséget biztosít partnerkapcsolatok kiépítésére függetlenül attól, hogy venne, eladna, projektpartnert, gyártót, alapanyagot, munkaerőt vagy éppen finanszírozást keres a vállalkozás. A nemzetközi üzletember találkozók munkanyelve az angol, ez azonban sok vállalkozás számára még ma is problémát jelent. Mivel a határmenti területeken sokan beszélnek magyarul, így az új platform kihasználja a közös nyelvben rejlő lehetőséget, miközben a hazai vállalkozói kapcsolatrendszert is erősíti. A vállalkozás profiljának és üzleti partnerkeresési ajánlatainak regisztrációja után, tetszőlegesen jelölhetik egymást tárgyalásra a felek.
Amennyiben konkrét kérdése van a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.

Az eseményre történő regisztráció lezárult.

Hogyan lesz az innovatív ötletből piacképes termék?
2020-11-05 10:00 - 12:30 (Europe/Helsinki) | Online
Ismerje meg az egészségügyi területek üzleti környezetének sajátosságait, versenyképes piacra lépési stratégiáit és gyakorlati eszközeit, melyek segítségével az Ön innovatív ötletéből is sikeresen megvalósítható vállalkozás válhat!

A PTE Általános Orvostudományi Kar Transzdiszciplináris Kutatások Intézete és az EIT Health társszervezésében megvalósuló online rendezvény keretében a résztvevők gyakorlatorientált elméleti tudást kapnak tapasztalt szakemberek előadásában.
A résztvevőknek lehetőségük van kérdéseiket előzetesen feltenni (később e-mailben is továbbíthatják kérdéseiket).

Időpont: 2020. november 05. 10.00
Helyszín: ONLINE (a regisztált résztvevők részére a rendezvényt megelőzően kiküldjük az esemény csatlakozási linkjét

Programterv

10.00-10.45 Az egészségügy területén alkalmazható, innovációra motiváló nemzetközi módszertanok ismertetése és gyakorlati megvalósíthatóságának elemzése
Sódar Gabriella, Technológia-Transzfer Csoport vezető, Semmelweis Egyetem
10.45-11.30 Egészségügyi innovatív projektek sikerességét befolyásoló tényezők
Kis Márton, egészségügyi innovációs szakértő, Semmelweis Egyetem
11.30-12.15 Cégvezetéshez szükséges készségek jelentőségének elemzése
Dr. Sík Attila M.S. PhD, intézetigazgató, Pécsi Tudományegyetem ÁOK

A Szervezők a változás jogát fenntartják.

Az előadások magyar nyelven zajlanak.

Az eseményen való részvétel díjmentes, de előzetes regisztrációhoz kötött:
This form is currently closed for submissions.

Textile Fashion Tech - online üzletember találkozó
2020-11-02 - 2020-11-06 | Online
Nemzetközi üzletember találkozó az online térben! Az Enterprise Europe Network szervezésében megrendezésre kerülő online esemény kiváló lehetőség a textil- és kreatívipari vállalkozások számára, ahol a gyártási partnereket kereső vállalatok és tervezők közvetlenül kapcsolatba léphetnek a textil- és divatipar gyártóival, szolgáltatóival és beszállítóival.

A rendezvényen való részvétel díjmentes, de előzetes regisztrációhoz kötött:
REGISZTRÁCIÓ

Piacra lépés és üzleti lehetőségek Erdélyben
2020-10-29 14:00 - 15:00 (Europe/Helsinki) | Online
Az ITT&MOST online tájékoztató témája a erdélyi piac és üzleti együttműködési, valamint beszállítói lehetőségek, mely rendezvényre a CED Közép-európai Gazdaságfejlesztési Nonprofit Kft., Magyarország Csíkszeredai Főkonzulátusa és a Pécs-Baranyai Kereskedelmi és Iparkamara szervezésében kerül sor.

A rendezvény célja, hogy átfogó képet adjon az érdeklődő magyar vállalkozások számára az erdélyi piacra lépési-, piacbővítési és együttműködési lehetőségekről. Az általános információkon túlmutatóan a résztvevők betekintést nyerhetnek a COVID-19 vírushelyzet következtében átalakuló üzleti környezetbe, különös tekintettel a potenciális beszállítói lehetőségekre.
Időpont: 2020. október 29. 14.00 (GMT+1 közép-európai idő szerint)

Programterv:

Információk az erdélyi piacról, üzleti környezetről
Beszállítói lehetőségek, nemzetközi üzleti együttműködések
Online üzletember találkozók, kiállítások

Az előadásokat követően virtuális kerekasztal beszélgetésre kerül sor a CED Közép-európai Gazdaságfejlesztési Hálózat Nonprofit Kft. erdélyi irodavezetőivel, akik a későbbiekben az ITT&MOST felületén tárgyalásra is jelölhetők lesznek. Amennyiben konkrét kérdése van a témával kapcsolatban, azt a regisztráció során tudja előzetesen megírni az előadóknak.

Előadók:

Csík László, ügyvezető / CED Közép-európai Gazdaságfejlesztési Hálózat Nonprofit Kft.
Tóth László, főkonzul / Magyarország Csíkszeredai Főkonzulátusa
Szász Réka, képviseletvezető / Enterprise Europe Network Románia, INCDIE ICPE-CA sucursala Sfantu Gheorghe
Virtuális kerekasztal beszélgetés a CED Közép-európai Gazdaságfejlesztési Hálózat Nonprofit Kft. erdélyi irodavezetőivel.

Az előadások magyar nyelven zajlanak.
Az eseményen való részvétel díjmentes, de előzetes regisztrációhoz kötött:
This form is currently closed for submissions.

Országos kreatív ipari és dizájner találkozó
2020-10-02 10:00 - 13:30 (Europe/Helsinki) | Online
Az ITT&MOST keretében szervezett online tájékoztatón többet is meg tudhatnak arról, milyen hazai és nemzetközi lehetőségeket rejtenek a kreatív ipari szakmák az elérhető képzésektől kezdve, a támogatási opciókon át a hazai támogató szervezetekig, akik számos díjmentes szolgáltatásukkal segítik a kreatív ipari vállalkozásokat és alkotókat.

A kreatív-és kulturális ipar az európai gazdaság egyik legmeghatározóbb szereplője, a harmadik legnagyobb munkaadó Európában az építőipar és a vendéglátóipar után. A szektor jellemzően a helyi munkaerőre támaszkodik és nem véletlenül sok fiatalt vonz (kb. 20-25% harminc év alatti) az alkotó szellemre fókuszál, teret adva a kreativitásnak és az innovációnak.
Időpont: 2020. október 02. (péntek)
Helyszín: ONLINE (ZOOM felület, a regisztrált résztvevőknek a rendezvényt megelőzően kiküldésre kerül a csatlakozási link.)

Program
10.00-10.10 Köszöntő, programismertető – Keresnyei János, elnök, Kulturális Innovációs Kompetencia Központ Egyesület
10.10-10.25 A Kreatív Ipari Klaszterről – Maróti Judit, projektmenedzser, Kreatív Ipari Klaszter
10.25-10.40 Enterprise Europe Network, Itt & Most platform – Schmidt Enikő, osztályvezető, Pécs-Baranyai Kereskedelmi és Iparkamara
10.40-10.55 A kreatív ipart érintő szakképzési rendszerről, változásokról – Kovács Tamás, ügyvezető, TSP Artlab
11.00-11.15 A Freelancers Weekről – Filep Szilvia, főszerkesztő, Freelancer blog
11.15-11.30 A Nemzeti Divatliga bemutatkozása, projektjei – Mányiné Dr. Walek Gabriella, elnök, Nemzeti Divatliga
11.30-11.45 A kreatív ipari képzések és karrierlehetőségek – MOME
11.45-12.00 Külföldi képzési programok a kreatív iparban – Keresnyei János, CLOCK peer reviewer
12.00-12.30 Ebédszünet
12.30-12.40 Mit jelent coworkernek lenni? – Maróti Judit, KOHÓ Coworking House
12-40-13.30 Q&A – Interaktív beszélgetés a résztvevőkkel

A tájékoztató után az előadók várják a résztvevők kérdéseit. Amennyiben előzetes kérdése lenne a témával kapcsolatban, azt a regisztráció során tudja előzetesen megírni az előadóknak.
Az eseményen való részvétel díjmentes, de előzetes regisztrációhoz kötött:
This form is currently closed for submissions.

Bértámogatás, online számlázás-hogyan is működik egyszerűen?
2020-06-16 14:00 - 15:30 (Europe/Helsinki) | Pécsi Kereskedelmi Központ
Bértámogatás, online számlázás hogyan is működik egyszerűen? Szakértőnk elmondja Önnek!

A Pécs-Baranyai Kereskedelmi és Iparkamara ingyenes online tájékoztató fórumot szervez a július 1-től életbe lépő bértámogatás, új TB törvény, az adóváltozások és az adatszolgáltatást érintő változások témakörben, illetve az online számlázásra való felkészülésről. A fórum a Szigetvári Család és KarrierPONT, a NŐNAP 365 program keretében valósul meg. A program célja, a térségbeli vállalkozások támogatása.
Időpont: 2020. 06. 16. 14:00-15:30, Zoom alkalmazáson keresztül
Szakértő: Nyul Éva
Meghívó
Tegye fel kérdéseit közvetlenül szakértőnknek!
A részvétel ingyenes, de regisztrációhoz kötött, regisztrálni az alábbi űrlap kitöltésével lehetséges:
A jelentkezés lezárult.
Szeretettel várunk minden érdeklődőt!
Fotó: pixabay.com

Az EFOP 1.2.9-17-2017-00102 számú projekt az Európai Unió támogatásával és Magyar Állam társfinanszírozásával, az Európai Szociális Alap finanszírozásában valósul meg.

Mentsetek meg, vállalkozó vagyok - online workshop
2020-05-28 10:00 - 11:30 (Europe/Helsinki) | Pécsi Kereskedelmi Központ
A Pécs-Baranyai Kereskedelmi és Iparkamara a Szigetvári CsakPONT projekt keretében Mentsetek meg, vállalkozó vagyok címmel május 28-án 10:00 órakor újabb online találkozóra hívja azon Baranya megyében működő vállalkozások képviselőit, akik a korlátozások miatt nehézségekbe ütköztek és keresik a megoldásokat, valamint nyitottak a bevált, hazai jó gyakorlatok befogadására.

Az eseményen a résztvevők nehézségeire reagálva, szakemberek segítségével bemutatásra kerülnek azok a lehetőségek, melyek kihasználása a vállalkozók talpon maradását szolgálhatja.
A részvétel ingyenes, de regisztrációhoz kötött, regisztrálni az alábbi űrlap kitöltésével lehetséges:
This form is currently closed for submissions.
Szeretettel várunk minden érdeklődőt!
Fotó: pixabay.com
